૯ વર્ષ ના આ ભારતીય બાળકનું નામ શ્રેયસ રોયલ છે. એ લંડનમાં રહે છે અને સ્કૂલ કક્ષાની શતરંજની કેટલીયે સ્પર્ધા જીતી છે. શ્રેયસ પોતાની ઉંમરની શ્રેણીમાં વિશ્વભરમાં શતરંજ ના રેન્કિંગમાં ચોથા ક્રમે છે. એનું સપનું ગ્રાન્ડ માસ્ટર બનવાનું છે. એ સંપૂર્ણ રીતે અંગ્રેજ બની ગયો છે. એને હિન્દી આવડતું નથી, મસાલાયુક્ત ફૂડ પસંદ નથી.તે શતરંજમાં સતત આગળ વધતો રહે એટલે એના પેરેન્ટસ બ્રિટનમાં જ રહેવા માંડ્યા અને ભવિષ્યમાં પણ ત્યાં રહેવા ઈચ્છે છે. બેંગલુરુમાં જન્મેલો શ્રેયસ ત્રણ વર્ષનો હતો, ત્યારથી લંડનમાં છે. એના પિતાના વર્ક વિઝા આ વર્ષ સપ્ટેમ્બરમાં ખતમ થઈ રહ્યા છે. એટલા માટે નિયમ અ્‌નુસાર આ પરિવારે ભારત આવવું પડશે. પરંતુ કહેવાય છે ને કે તમે કોઈ ચીજને દિલથી ચાહો તો આખી દુનિયા તમારી પડખે ઉભી રહી જાય છે. બસ શ્રેયસના કિસ્સામાં પણ એવું થયું.